ગયા લેખમાં આપણે વાત કરી કે કઈ રીતે આપણી માનસિકતાને ધ્યાનમાં રાખીને બટનથી લઈને મીડિયાનો ઉપયોગ કરવામાં આવે છે. આપણા ગમાઅણગમાની લાગણીઓને ક્લિક સાથે જોડી દેવામાં આવી છે. ઈમોજીનો ઉપયોગ પણ હકિકતેતો લાગણીઓ પ્રદર્શિત કરવા માટે જ થઈ રહ્યો છે. ઈમોજી વિશે ફરી કોઈવાર વાત આ વખતે આપણે લાઈકના સમીકરણો સમજીએ. ફેસબુક પર લાઈકનું બટન હવે તો અનેક લાગણીઓ પ્રદર્શિત કરે છે. અણગમો પણ વ્યક્ત કરી શકે છે. ચોઈસ આપવામાં આવી છે પણ એ જ ચોઈસ તકલીફો પણ ઊભી કરી શકે છે.